Ruĝliphara fruktokolombo

La Ruĝliphara fruktokolombo aŭ liphara fruktokolombo, Ptilinopus mercierii, estis mezgranda fruktokolombo de la genro Ptilinopus. Ĝi estas endemio de Franca Polinezio. La lasta registro de la subspecio P. m. tristrami okazis en Hiva Oa, en 1922. Ilia formorto estis atribuita al la predado fare de enmetita kornostrigo (Bubo virginianus), same kiel fare de same enportitaj ratoj kaj katoj. En 1994, ĝi estis listigita kiel formortita specio en la  Ruĝa Listo de IUCN de Endanĝerigitaj Specioj.

 Aspekto 
La ruĝliphara fruktkolombo estis 21 ĝis 23 cm longa. La kapo, brusto kaj kolo estis verdecgrizaj, kaj la vosto estis mallonga, preskaŭ kvadratforma. La subparta plumaro estis de orflava koloro. La junuloj havis malpli da flavo sur la malantaŭa kolo kaj krono. La brusto estis verdnuanca kaj havis helflaveton sur la periferioj de la plumoj. La subvostaj kovriloj estis flavecblankaj. Ili havis purpurruĝajn kronon, bridan areon inter bekobazo kaj subokulo (kio nomigas la specion en la ordinara nomo) kaj piedojn.

Ĝi estis simila laŭ aspekto al la Blankkrona fruktokolombo (Ptilinopus dupetithouarsii).

 Distribuado kaj vivmedio 
La ruĝliphara fruktkolombo estis endemia de la Markizinsuloj en Franca Polinezio. La nomiga subspecio troviĝis en la insulo Nuku Hiva, kaj la subspecio P. m. tristrami troviĝis en la insulo Hiva Oa. BirdLife International (2016). "Ptilinopus mercierii". IUCN Red List of Threatened Species. 2016: e.T22691495A93314660. doi:10.2305/IUCN.UK.2016-3.RLTS.T22691495A93314660.en. Alirita la 12an de Novembro 2021.  Estinte priskribita kiel arborema, la ruĝliphara fruktkolombo vivis en montararbaroj, kutime pli altaj ol tiuj de la Blankkrona fruktokolombo, je altaĵoj de almenaŭ 1 370 m super marnivelo.

 Referencoj 

 Eksteraj ligiloj 

Kategorio:Kolombedoj
Kategorio:Birdoj de Oceanio
Kategorio:Bestoj el la Aŭstralazia ekozono